
1. Въведение 
Настоящата  Стратегия за развитие на ДГ „Щастливо детство“ с. Корница, общ. Гоце Делчев се основава на:
· Националната програма за развитие на училищното образование и предучилищно възпитание и подготовка; 
· Закона за предучилищно и училищно образование;
· Закона за закрила на детето;
· Национална стратегия за учене през целия живот;
· Национален план за интегриране на децата със специални образователни потребности;
· Конвенцията за ООН за правата на детето, която е ратифицирана и е станала част от вътрешното ни законодателство;
· Национална стратегия за развитие на педагогическите кадри и спецификата на училището
· Приоритетите на МОН
· Рамкова програма за равноправно  интегриране на ромите в българското общество

2. Обосновка на необходимостта от стратегия за развитие  
   Настоящата Стратегия за развитие е породена от необходимостта за  постигане на по-високи резултати от възпитателната и образователна работа в ДГ „Щастливо детство“ с. Корница, за модернизиране на образованието и за още по-стриктно съблюдаване на правата на децата и тяхното възпитаване в духа на националните и етнически ценности. Разработването на Стратегията позволява да се анализират взаимодействията на детското заведение с външната среда, като по този начин се извършва преглед и оценка на съществуващите стандарти и ценности, откриват се слабите звена  и се идентифицират недостатъците и потребностите при работата с децата.
   Стратегията  допринася  и за ясното очертаване на пътя и насоките за развитие на детското  заведение през следващите години, за постигане на дългосрочните цели и задачи, стоящи пред колектива на ДГ- „Щастливо детство“ с. Корница, при отглеждането, възпитаването и обучението на малките възпитаници .
3. Анализ на състоянието на вътрешната и на външната среда
	Критерии
	Показатели за анализ

	1. Деца
	1. През учебната 2023 -2024 г. в ДГ  „Щастливо детство“ с. Корница ще се отглеждат, възпитават и обучават деца от 2 до 6 годишна възраст както следва:
      - първа  група - от 2 до 3 години 
      - втора група – 3 и 4 годишни
      - трета група – 5 - 6 годишни
            - четвърта ПГ –  6 и 7 годишни 

Броя на децата в сравнение с предходната учебна година е по нисък, а прогнозите за следващата учебна година е броя на децата да намалее.  
2. Средната посещаемост на записаните деца е около75-80 %
3. Записването и отписването на децата от детската градина се извършва целогодишно.
4. Майчин език на децата посещаващи детската градина е българският език.
5. През 2023-2024 год. В детската градина има 2 деца със СОП.

	2. Кадрови ресурси – педагогически и непедагогически персонал
	В детското заведение работят опитни и дългогодишни професионалисти, както и по млади учители с висше образование.
1. Директор – 1 , на възраст между 35 и 40 год. С висше образование ОКС магистър
2. Учители – 8 жени, на възраст от 30 до 58 г., с висше образование, ОКС бакалавър и магистър
3. Ресурсен учител – има ресурсен учител, обслужващ 4 детски градини, назначен от Ресурсен център Благоевград. Работи с 2 деца със СОП.
4. Логопед – назначен от община Гоце Делчев, работи с 2 деца.
5. Психолог – има психолог, обслужващ 4 детски градини, назначен от Ресурсен център Благоевград. Работи с 2 деца със СОП
6. Помощник-възпитател – 4 пом. възпитатели на възраст между 30 и 50 год. Със средно специално образование. 
7. Служители – в детската градина работят още 3 служители – 1 касиер-домакин, 1 готвач и 1 мед. Сестра на възраст между 25 и 59 год.  

	3. Квалификационни дейности – планиране, финансиране, участие.
	- Повишаване на квалификацията на учителите чрез осигуряване условия за участие във вътрешно-квалификационна дейност, осигуряваща необходимата педагогическа и методическа култура и подготовка на педагозите. 
- Самоквалификация  за повишаване на конкурентноспособността и професионалното самочувствие.
- Планиране на семинари за повишаване на квалификацията на учителите за обогатяване на формите за вътрешна и външна квалификация.
- План за повишаване на квалификацията, финансиран със средства от бюджета на детското заведение.

	4. Организация и провеждане на предучилищно образование
	1. Програмна система – иновативна или авторска.
2. Проследяване на постиженията на децата и тяхното документиране.
3. Резултати от възпитанието, образованието и социализацията на децата по образователни направления за всяка възрастова група.
4. Готовност на детето за училище.
5. Допълнителни форми на педагогическо взаимодействие.
6. Допълнителни дейности, които не са дейност на градината (при заявено желание на родителите и срещу заплащане).

	5. Материална база
	ДГ „Щастливо детство“  е с достатъчен сграден фонд, специално проектиран и построен за детска градина. През периода 2022-2023г. базата бе цялостно  обновявана и реновирана.
· Четири  просторни светли спални и занимални, изцяло  ремонтирани и обновени с нова подова настилка  без фугова – не задържаща боклуци
предпазваща от развитието на бактерии и микроорганизми, лесно почистване и поддръжка с безопасни препарати. нови креватчета, гардероби  и секции;
·  отделни санитарни помещения към всяка занималня;
· физкултурен салон;
· дворни площадки - 4 нови с нови съоръжения за игра, асфалтовата част, плочките и  задната част на двора не е извършван  ремонт поради липса на достатъчно средства;
· достатъчни  технически средства, подпомагащи педагогическия процес – 3бр. преносими компютъра, интерактивна дъска, мултимедия, принтери, музикална система и др.
· достатъчен библиотечен фонд – периодичен печат, научна литература, утвърдени помагала и др.
· кабинет за медицинския специалист – е на втория етаж ремонтиран и обновен, но със  старо обзавеждане;
· кухненски блок с добра аспирация и всички необходими съоръжения за работа – печки, фурни, хладилни съоръжения, складовите помещения са стари, не са ремонтирани.

	6. Финансиране
	Основното финансиране на детското заведение е от държавната субсидия, като първостепенен разпоредител е община Гоце Делчев, а ДГ „Щастливо детство“ с. Корница е второстепенен разпоредител. В задължителните разходи са осигурени в пълен размер средствата за работни заплати и осигурителни вноски на персонала за цялата година, както и средствата за увеличения на заплатите, залегнали в държавния бюджет за съответната година. По същия начин е осигурена издръжката на детското заведение въз основа на приета от Общинския съвет формула за делегираните бюджети. Бюджетът се разработва отделно за дейностите по параграфи.
- Подобряване на дейностите по финансово осигуряване на детското заведение за реализиране стратегическите цели, като се залагат приходи от бюджета на общината;
- Подобряване процеса на бюджетиране, като се въведат механизми за икономическо, ефективно и ефикасно разходване на ресурсите;
- Въвеждане на политики и процедури за опазване на собствеността и активите на детското заведение.
Детската градина участва в национални и европейски проекти.

	7. Външни фактори
	Семейна среда – родителите на децата са предимно със основно образование, но не липсват родители с начално и висше образование.
ДГ “ Щастливо детство“ ползотворно си  взаимодейства  с институции – община Гоце Делчев, Об.У „Паисий Хилендарски“ , НЧ “Отец Паисий“, с. Корница и детски градини от община Гоце Делчев.



3.1 SWOT-АНАЛИЗ (влияние на микросредата) - анализ на състоянието на вътрешните характеристики на организацията – организационни условия, финансови и материални ресурси, човешкият фактор, особености на потребителите на услугите и др.

	СИЛНИ СТРАНИ
	СЛАБИ СТРАНИ

	· Поведение, уважаващо достойнството на детето от страна на учители и помощен персонал в целия процес на работата;
· Много добре планирана учебно-възпитателна работа;
· Мотивиране на учителите за участие и придобиване на професионално-квалификационни степени;
· Утвърден престиж на детското заведение;
· Обхващане	на	децата	от	най-ранна възраст;
· Редовна посещаемост;
· Добра подготовка за училище;
· Интегриране на деца със СОП;
· Осигурено ресурсно подпомагане;
· Работа по проекти;
· Усвояване и покриване на ДОС;
· Наличие на голям двор с изградени отделни пространства за отделните групи и нови комбинирани съоръжения за игра;
· Наличие на физкултурен салон за провеждане на различни дейности – спортни, тържества, провеждане на допълнителни дейности, както и квалификации на учителите;
· Обновена и добре поддържана сграда – санирана, подменена дограма, подменени подови настилки и обзавеждане в групите;
· Локално отопление на цялата сграда;
· Постоянно видеонаблюдение в сградата;
· Високо квалифицирани учители;
· Добра материална база;
· Подготовка на храната за децата на място;
· Наличие	на	възможности за допълнителни дейности по интереси;
· Приемственост детска градина-училище;

· Наличие на система от вътрешни правила за правилното функциониране на детската градина;
· Възможност за определяне на приоритети при разпределянето на финансовите средства – делегиран бюджет;
· Благоприятен микроклимат в колектива;

	· Липса на финансови средства за основни ремонти на материалната база;

· Трайна тенденция на намаляване на
броя на децата, поради мигриране в
чужбина и ниска раждаемост;

· Слаба активност за дарителство;




3.2. PEST - АНАЛИЗ (влияние на макросредата върху организацията) – външната среда е съвкупност от условия, фактори, предпоставки, които влияят върху функционирането и ефективността на самата организация:
	ВЪЗМОЖНОСТИ
	ЗАПЛАХИ

	· ДГ е разположена в населеното място;
· Инфраструктурата около ДГ е удобна;
· Инфраструктурата около ДГ е обезопасена с изкуствена неравност (легнал полицай), пътни знаци и маркировка;
· В   селото    няма    друга   ДГ    в конкурентна близост;
	· В близкия град Гоце Делчев има други ДГ;

	· Образованието е приоритет на държавната политика;
· Системата на делегиран бюджет осигурява финансова автономност на  ДГ;
· Определен единен разходен стандарт за едногодишна издръжка на дете;
· Положително влияние на обществената среда в селото и региона върху възпитанието на децата;
· Наличие на европейски проекти и национални програми за допълнително финансиране на дейностите в ДГ;
	· Голям обем нови нормативни актове, въведени за кратко време;
· Голям обем на документооборот с РУО ;(МОН) и общината – паралелно в електронен вариант и на хартия;
· Трайна тенденция на намаляване на броя на децата поради мигриране в чужбина и ниска раждаемост;
· Нестабилно икономическо състояние страната;
· Инфлация в страната;
· Слабо развита икономика в общината;

	· Общинско финансиране чрез системата на делегираните бюджети;
· Устойчива политика на държавата за увеличение на учителските заплати;
· Наличие на национални и международни проекти и програми за образованието, възможности за алтернативно  финансиране;
· Редовно финансиране;
	· Слаба активност за дарителство;

	· Младите професионалисти проявяват интерес да започват работа в образователната система;
· Насърчаване на дейностите за повишаване на квалификацията на педагогическите специалисти от държавните органи;
	· Липса	на	свободни	педагогически кадри, особено в прогимназиален етап;
· Непрекъснато	увеличаване	на пенсионната възраст;

	· Много добра комуникация с РУО – Благоевград;
· Отлична комуникация с община Гоце Делчев, подкрепяща политика на общината, коректност	във финансирането, осигурено медицинско обслужване в училището;
· Отлична комуникация с обществения съвет в правомощията му за контрол и подпомагане на управлението на ДГ;
· Добро взаимодействие с общински     доставчици на социални услуги;
· Партньорство за съвместни дейности с родителите;
· Активни контакти за съвместни изяви с други организации извън ДГ;
· Установени връзки с ДГ в общината за обмен на добри практики;
· Повишаване мотивацията на учителите за съзнателно и отговорно отношение към професионалните им задължения;
· Плодотворно взаимодействие с ЮЗУ
· „Неофит Рилски“ град Благоевград.
	· Липса на интерес на НПО в региона към партньорство с ДГ.



4. Мисия, визия и ценности на детската градина
4.1. Мисия  - Утвърждаване на детската градина като модерна и желана детска градина, осигуряваща равен шанс и качествено образование на децата
 Да възпита хора на бъдещето: знаещи,  можещи,  с високо самочувствие,  основано на получени знания и умения,  изпълнени с оптимизъм и вяра в собствените сили .   Детската градина като образователна институция  да бъде професионално подготвено  от учителите  пространство за игра, познание, общуване и творчество. Да превърнем малките безпомощни дечица в разумни, талантливи, добри, отзивчиви, знаещи и добре възпитани личности, способни да се справят с проблемите. Да развиваме детската личност с всички нейни качества и способности - реч, мислене, творчески заложби, таланти,  хармонично физическо и интелектуално израстване.  Да опазим живота и здравето на поверените ни деца. Да им осигурим и да отговорим на нуждата им от:
· любов и сигурност;
· нови преживявания;
· движение и радост;
· похвала и оценка.
   Да възпитаме в тях чувство за отговорност и да ги подготвим за постъпване в училище и достойна реализация в обществото чрез грижовност и отчитане на индивидуалните им особености.
Мисията на детската градина е да осигури на детето: нравствен потенциал, познавателен потенциал, физически потенциал, комуникативен потенциал и творчески потенциал. Конкретизирането на всеки един от тези критерии може да изпълнява функцията на индикатор за оценяване резултатите от постигането на мисията.
Пример:
1. Нравствен потенциал:
· Добре се ориентира в правилата за културно поведение.
· Не се притеснява да общува.
· Проявява чувство за собствено достойнство и самоуважение.
· Познава национални традиции и ценности.
· Може да се самоконтролира според възрастта си.
· Проявява стремеж към самостоятелност.
· Притежава умение да оценява своите постъпки и тези на другите от позицията на общоприетите ценности.

2. Познавателен потенциал:
· Проявява активен интерес към хората и предметите.
· Проявява любознателност.
· Настойчив в търсенето на отговори на зададени въпроси.
· Учи се да учи.
3. Физически потенциал:
· Устойчив интерес към ситуациите по физическа култура.
· Точно изпълнение на движенията.
· Владее навици за здравословен живот и безопасност.
· Има формирани основни хигиенни навици. 
4. Комуникативен потенциал:
· Умее да използва способите за мирно разрешаване на конфликти.
· Изразява готовност за сътрудничество. 
5. Творчески потенциал:
· Проявява творчество в различни видове дейност: игра, изобразителна дейност, речева и музикална дейност.
· Формирани са основите на художествените способности.
· Притежава развито въображение.

4.2.  Визия
Модерно управление на детската градина, е съобразено с модернизацията на българското образование по посока на европейските критерии за качество.  Детската градина е утвърдена, като среда за културна и възпитателно-образователна работа, за творчество и за център за сътрудничество между деца, родители и учители.
   Възпитателно-образователното взаимодействие е съобразено с Държавните  образователните стандарти за предучилищно възпитание и подготовка, разписани в новия ЗПУО от 01.08.2016г.,  Конвенцията за правата на детето, Закон за закрила на детето и  се осъществява на основание Наредба №4 / 18.09.2000г. / на МОН за предучилищно възпитание и подготовка.   Учебното съдържание включва общи и специфични знания, умения и отношения в зависимост от насочеността на образователните направления по български език и литература, математика, околен  свят, изобразително изкуство, физическа култура, музика, конструиране и технологии.
4.3. Ценности
· Честност и почтеност във взаимоотношенията.
· Качество във всичко, което правим.
· Всеки е значим - толерантност, уважение, взаимопомощ .
· Възпитанието е също толкова важно, колкото и обучението.
· Обичаме това, което правим - правим го в екип!
 5. Стратегически  и специфични цели
5.1. Общи цели -    Щастливи деца  - спокойни  родители!
· Получаване знания и умения, които ще помогнат на децата да разберат света, в който живеят, да осъзнаят собствената си значимост и да реализират пълния си потенциал в живота.                                                
· Развитие на интелектуалните и физическите способности на детето чрез търсене на единство и хармония в неговото умствено и духовно израстване в съвременното свободно общество.
През  учебната 2023/2024 г. усилията на колектива на детската градина са насочени към реализиране на следната основна цел:

 „ Подкрепяща среда“ – гарант за равен шанс и достъп до  образование на всички деца.” 
Дейностите ни са свързани към изграждането на свободно, толерантно и справедливо общество.
Конкретните задачи, които сме си поставили за това са:
1.    Изграждане на материална учебна среда, гарантираща достъпа до качествено образование.
2.    Равен шанс и достъп до качествено образование на всички деца.
3.    Прилагане на интерактивни методи и иновации в образователния процес.
4.    Включване на семейството – фактор за реализиране на образователната политика.
5.    Социална и културна интеграция чрез обучение и възпитание.
5.2. Подцели: 
1. Поддържане на високо качество на възпитателно-образователния процес в ДГ „Щастливо детство“ с. Корница:
- чрез системно повишаване на квалификацията на учителите;
- чрез създаване на сътрудничество с Югозападен Университет - Благоевград за обучение на студенти и учители от ДГ, за да влиза науката в нашата работа със своите новаторски методи и да поддържа жива  искрата за знанието;
- участие на децата в учебно-възпитателни дейности, които повишават мотивацията им за учене и изяви в детското заведение и извън него;
- поддържане на високо качество и ефективност на възпитателно-образователния процес в съответствие с изискванията на ДОС и стратегията на МОН за развитието на образованието в Република България.
2. Обучение в демократично гражданство и зачитане правата на детето и човека.
3. Изграждане на навици за безопасно движение и култура на поведение на детето.
4. Усъвършенстване на езиковото обучение на децата.
5. Осъществяване на приемственост между детска градина и училище.
6. Изграждане у децата на естетически усет към заобикалящата ги среда.
7. Развиване и поддържане на физическа работоспособност и подготовка за активен и здравословен начин на живот. 
6. Дейности за постигане на целите
1. Административно - управленческа дейност:
- Разпределение на изпълнението на заложените стратегически цели в годишен план за дейността. Определяне на конкретни срокове, задължения и отговорности по реализацията им. Докладване на резултатите.
- Повишаване ефективността на контролната дейност-педагогически контрол, административен контрол.
- Избор на учебници, учебни помагала и други информационни средства.
- Работа на ръководството на детското заведение и учителите в посока за повишаване на родителската активност при съвместните мероприятия и начинания, касаещи възпитанието и обучението на децата.
- Разработване на критерии за оценка на труда на учителите и толериране стремежа им към самоусъвършенстване и реализация в детското заведение.

 2. Образователно-възпитателна дейност:
- Провеждане на дни на отворени врати за различните изучавани предмети и дейности.
- Прилагане на нестандартни форми и методи за обучение /интерактивно обучение и иновации/.
- Тържествено отбелязване на празници от календара, годишнини и посещения на културни институции.
- Обсъждане на здравословното състояние на децата.



7. Приоритетни области за изпълнение на стратегическите и специфични цели
7.1. Качество на образованието и мерки за неговото повишаване:
7.1.1. Планиране, организация и контрол на дейността на детската градина.
7.1.2. Осъществяване на привлекателен и мотивиращ процес на образование, възпитание и социализация.
7.2. Патриотично възпитание, формиране на национално самосъзнание и общочовешки ценности на децата:
7.2.1. Възпитание в патриотизъм и национално самосъзнание.
7.3. Осигуряване на условия за физическа активност и участие в спортни дейности:
7.3.1. Създаване и поддържане на благоприятна среда за осигуряване на условия за физическа активност и участие в спортни дейности.
7.3.2. Обновяване и обогатяване на материалната база.
7.4. Гражданско, здравно, екологично интеркултурно образование:
7.4.1. Формиране на гражданско съзнание и граждански добродетели
7.4.2. Формиране на екологична култура, екологично съзнание и екологично поведение
7.4.3. Здравно образование и навици за здравословен начин на живот.
7.4.4. Формиране на позитивно отношение към различните културни идентичности, умения и нагласи за конструктивно взаимодействие в мултикултурна среда.
7.5. Механизъм по съвместна работа с институциите по обхващане и включване в системата на предучилищното образование на деца в задължителна предучилищна възраст:
7.5.1. Сътрудничество с родителите.
7.5.2. Взаимодействие с институции.
7.5.3. Присъствие на детската градина в общественото пространство.

7.6. Предоставяне на равни възможности за обучение и/или възпитание:
7.6.1. Създаване и поддържане на благоприятна среда за обучение и развитие, според потребностите на детето
7.7. Приобщаване на децата:
7.7.1. Създаване на  среда за осъществяване на привлекателен и мотивиращ процес на образование, възпитание и социализация.
7.7.2. Подкрепа на личностното развитие на децата – предоставяне на равни възможности и приобщаване на децата.
7.8. Противодействие на тормоза и насилието:
7.8.1. Превенция на агресията и негативните прояви сред децата.
7.8.2. Сътрудничество и взаимодействие с родителите и институциите
7.9. Превенция на риск от ранно отпадане от системата на предучилищното образование
7.9.1. Създаване и поддържане на благоприятна среда за обучение и развитие

8. Мерки за повишаване на качеството на образованието в ДГ „Щастливо детство“                
8.1. Управление на институцията
· Ефективен контрол на дейностите.
· Прозрачност в управлението.
· Делегиране на правомощия.
· Изпълнения на решенията на педагогическия съвет.
· Установени партньорски отношения с обществения съвет.
· Законосъобразно и ефективно управление на материалните и финансови ресурси.
· Създаване на вътрешна система за наставничество.
· Увеличаване броя на учителите с ПКС.
· Утвърждаване на система за вътрешноинституционална квалификация на педагогическите специалисти в институцията.
· Осигуряване по 16 академични часа годишно вътрешноинституционална квалификация за педагогическите специалисти, от които не по-малко от 8 академични часа са присъствени, включително и при синхронно обучение от разстояние в електронна среда.
· Обучения на педагогическите специалисти с присъдени квалификационни кредити през периода на самооценяване.
· Квалификация на учителите за работа с интерактивна техника и образователен софтуер, и генериране на електронни ресурси.
· Обучение на учителите за работа с родителите.
· Квалификация на административните служители.
· Ефективен контрол на отсъствия на децата.
· Проучване мнението на родителите за административното обслужване.
· Утвърждаване на вътрешни правила за документооборот.
· Състояние и водене на ЗУД съгласно изискванията.
· Създаване на безопасна физическа среда, гарантираща живота и здравето на децата.
· Съответствие на менюто на децата със системата за управление на безопасността на храните.
· Осигуряване на пълен достъп на всички деца до медицинско обслужване.
· Обучение на педагогическите специалисти за действие при криза и оказване на долекарска помощ.
· Поддържане на ефективна информационна среда за родителите.
· Ефективно общуване на учителите с родителите за информиране за индивидуалния напредък на децата.
· Ефективно общуване на директора с родителите за мнения, предложения и сигнали за нередности.
· Ефективни форми на взаимодействие и обратна връзка с родителите, които се прилагат в детската градина.
· Съвместна дейност с настоятелство.
· Реализиране на проекти и дейности с НПО.
· Партньорство с общински доставчици на социални услуги за подкрепа за личностно развитие.
· Ефективно взаимодействие с общинска и държавна администрация.
· Партньорство с Обединено училище „Паисий Хилендарски“ с. Корница за съвместни дейности с децата и обмяна на добри практики.
· Ефективно партньорство с висше учебно заведение.
· Поддържане на активен и функционален сайт на детската градина.
· Популяризиране на дейността на детската градина.
· Законосъобразно, целесъобразно, ефективно и прозрачно разходване на бюджетните средства.
· Реализиране на приходи от национални програми, дарения и работа по проекти, както и собствени приходи.
· Ефективно изразходване на средствата за квалификация.
· Създаване на партньорство с външни организации – Дирекция „Социално подпомагане“, община, настоятелство и др.

          8.2. Образователен процес:
· Ефективно планиране.
· Осигуряване на обща подкрепа за деца с обучителни трудности. 
· Осигуряване на допълнителна подкрепа за деца със СОП.
· Осигуряване на допълнителна подкрепа за личностно развитие на деца с дарби.
· Осигуряване на подкрепа за деца в риск.
· Проследяване на индивидуалното развитие и постигнатите резултати на всяко дете.
· Обучение на учители за разпознаване на проявите на агресивно поведение и превенцията му. 
· Осигуряване на заместване на отсъстващи учители. 
· Реализирани иновации в организацията на образователния процес.
· Използване на мултимедийни презентации и електронни ресурси в образователния процес. 
· Превръщане на детската градина в желано място за обучение, изява и подкрепа за личностно развитие за децата. 
· Осигуряване на форми на допълнителни дейности по интереси срещу заплащане от родителите.
· Утвърждаване на спортен календар на детската градина.
· Участие на децата в културни и спортни прояви, осигурено от детската градина и/или извън нея.
· Разработване и реализиране на вътрешни проекти дейности с децата за здравословен начин на живот.
· Създаване на процедури за закаляване на децата. 
· Разходки и игра на децата сред природата.
· Провеждане на зимни и/или летни лагери с децата. 
· Утвърждаване на символи, ритуали и традиции.

8.3. Институционална среда: 
· Създаване на благоприятна и толерантна атмосфера на общуване, доверие и взаимопомощ.
· Поддържане на ефективна информационна среда за родителите с цел информиране за индивидуалния напредък на децата.
· Взаимодействие и сътрудничество с настоятелството и обществения съвет.
· Изграждане на партньорства с НПО и общинските доставчици на социални услуги в подкрепа за личностно развитие на децата.
· Издигане авторитета  на детската градина.
· Създаване на образователно пространство в съответствие с нормативните изисквания за здравословна и безопасна среда.
· Осигуряване на интернет достъп в цялата сграда и двора на детската градина.
· Осъвременяване на материално-техническата база и продължаване внедряването на иновации в нея.
· Повишаване квалификация на педагогическите специалисти за работа с интерактивна техника и образователен софтуер и генериране на електронни ресурси.
· Поддържане и текущ ремонт на занималните и помощните помещения.
· Поддържане и обновяване на системата за постоянно видеонаблюдение и спазване на пропускателния режим.

9. Критерии, показатели и инструменти за вътрешен одит (самооценяване) на качеството на представяното образование в ДГ „Щастливо детство“

Критериите, показателите и инструментите за извършване на самооценяването са разработени от работната група по самооценяването и са приети на заседание на педагогическия съвет на Детска градина „Щастливо детство“ 

Самооценяването в Детска градина „Щастливо детство“ обхваща три области:

· Управление на институцията

· Образователния процес

· Институционална среда

	Оценяването за всяка област се извършва по критерии. Критериите се прилагат чрез показателите за изпълнение на всеки критерий. 

Инструментариумът за извършване на самооценяването включва:
· наблюдение,
· анкети и карти за самооценяване,
· проучване на доказателствен материал (документация и други източници на информация),
· проучване мнението на родителите.








Нивото на изпълнение на показателите се установява по индикатори, чрез утвърдения инструментариум и източници на информация, както следва:


	ОБЛАСТ „ОБРАЗОВАТЕЛЕН ПРОЦЕС“

	Критерии
	Индикатори

	1. Ефективност на взаимодействието в процеса на обучение
	Планиране на ситуация. Дефиниране на ясни образователни цели, планиране на дейности, свързани с обучението, както и използването на иновативни методи за преподаване и оценяване на резултатите на децата.

	
	Организиране и провеждане на педагогическата ситуация.

	
	Ефективно управление на групата. Формиране на умения за учене.

	2. Прилагане на компетентностния подход при възпитанието и социализацията на децата
	Развиване на умения за учене у децата.

	
	Развиване на умения за екипна работа у децата и сътрудничество с останалите.

	
	Формиране на способност за самооценка, самокритичност и самоусъвършенстване у децата.

	
	Формиране и развиване на умения, свързани със спорта и здравето и придобиване на компетентности за прилагане принципите на устойчиво развитие.

	3. Обучение за придобиване на творческа и културна компетентност
	Придобиване и развиване на умения за културна идентичност. Участие на децата в културни прояви, осигурени от детската градина и/или извън нея.

	
	Придобиване и развиване на умения за изразяване чрез творчество. Участие на децата в конкурси и състезания.

	4. Прилагане на компетенстностния подход за осигуряване на подкрепа за личностно развитие на децата
	Проследяване на индивидуалното развитие и постигнатите резултати на всяко дете

	
	Осигуряване на обща подкрепа за личностно развитие на децата с обучителни трудности.

	
	Осигуряване на допълнителна подкрепа за личностно развитие на деца в риск, с хронични заболявания, със специални образователни потребности и с изявени дарби.

	
	Партньорство между всички участници в образователния процес за осигуряване на подкрепа за личностно развитие на децата.

	5. Оценяване напредъка на детето
	Прилагане на нови педагогически методи.

	
	Прогрес на децата.

	
	Прогрес на децата от уязвими групи.

	ОБЛАСТ „УПРАВЛЕНИЕ“

	Критерии
	Индикатори

	1. Стратегическо управление и лидерство
	Осъществяване на стратегическо и оперативно планиране.

	
	Ефективна комуникация и взаимодействие в детската градина, свързана с реализирането на стратегията.

	
	Анализ на резултатите от стратегическото управление и набелязване на мерки за подобряване на качеството и ефективността на работата.

	
	Лидерство в детската градина. Създадени доверие, сътрудничество и условия за ръководни умения и лидерски компетентности при педагогическите специалисти.

	2. Оперативно управление
	Организационни структури за изпълнение на стратегията в детската градина, сформиране на екипи.

	
	Разработване на планове, програми и други документи на детската градина. Изпълнение на оперативни планове. 

	3. Управление на човешките ресурси
	Ефективно планиране и управление на човешките ресурси в детската градина.

	
	Ефективна квалификационна дейност. Прилагане на придобити компетентности от квалификационната дейност. 

	
	Оценяване на постигнатите допълнителни резултати от труда на персонала.

	
	Атестиране на педагогическите специалисти.

	4. Управление на финансовите ресурси
	Планиране и реализиране на средства за подобряване на физическата среда, дейностите за занимания по интереси и други.

	
	Съгласуване с обществения съвет разпределение на средствата от установеното към края на предходната година превишение на постъпленията над плащанията по бюджета на детската градина.

	
	Планирани и реализирани средства по осигуряване подпомагане на равния достъп и подкрепа за личностно развитие. 

	
	Законосъобразното, целесъобразно, ефективно и прозрачно разходване на бюджетните средства. Представяне на тримесечни отчети пред общото събрание на работниците и служителите и обществения съвет.

	5. Управление на информационните ресурси
	Осигурени и прилагани информационни ресурси в административната дейност (електронен дневник, администриране, образци на документи и др.).

	
	Активност на директора при установяване на партньорства (сътрудничество и взаимодействие с настоятелството, обществен съвет, родителите, местна администрация  и социалните партньори) за постигане целите на стратегията.

	6. Управление на партньорствата за развитие на детската градина
	Съвместни дейности с други организации и институции с цел повишаване качеството на образование. 

	
	Съвместни дейности с други организации и институции с цел повишаване качеството на образование. 

	ОБЛАСТ „ИНСТИТУЦИОНАЛНА СРЕДА“

	Критерии
	Индикатори

	1. Управление и развитие на физическата среда
	Осигуряване на безопасна и здравословна физическа среда (пропускателен режим и видеонаблюдение, здравно обслужване, безопасни и здравословни зони за отдих, хранене, дворните пространства и др.)

	2. 
	Изграждане и функциониране на обновена, модернизирана, ергономична и функционална физическа среда.

	
	Осигуряване на достъпна и подкрепяща физическа среда за всички деца (достъпна архитектурна среда, кабинети за осигуряване на подкрепа за личностно развитие и др.).

	
	Осигуряване на ресурси за приложение на ИКТ в образователния процес (интерактивни дъски, лаптопи и мултимедия, лицензиран софтуер и техника за печат и сканиране, интернет достъп в сградата и двора на детската градина).

	3. Информационна среда
	Осигурена среда и предоставени ресурси за библиотечно-информационно обслужване (обособяване на специално пригодено помещение с подходящ дизайн и обзавеждане, подходящо за библиотека, осигурен библиотечен фонд и достъп до електронни ресурси).

	4. Библиотечно-информационна осигуреност и учебни ресурси за осигуряване на образователния процес
	Прилагане на библиотечните, информационните и учебните ресурси за повишаване качеството на образование (използване на ресурсите, предоставени в библиотеката).

	
	Организационно развитие и усъвършенстване.

	5. Развитие на организационната култура на детската градина
	Изградена позитивна среда и ефективна политика за превенция на тормоза и насилието в детската градина.

	
	Създаване на ефективна политика за предотвратяване на ранното отпадане на децата от детската градина.

	
	Извършване на дейности за издигане авторитета на детската градина, обновяване на информацията на интернет страницата на детската градина.

	
	Наличие на условия за подкрепа и взаимодействие между участниците в образователния процес.

	6. Развитие на среда за подкрепа и ефективно взаимодействие между всички участници в образователния процес и с всички заинтересовани страни
	Създадени условия за включване на заинтересованите страни в процеса по осигуряване качество на образованието и ефективно взаимодействие с тях.

	
	Осигуряване на физическо, социално и емоционално благополучие на децата в образователния процес.

	7. Удовлетвореност на участниците в образователни процес
	Създадени условия за професионално усъвършенстване и кариерно развитие на децата.

	
	Създадени подходящи условия на труд и успешна личностна и професионална реализация на педагогическите специалисти в детската градина. 

